public space: Restauració paisatgística del dipòsit controlat de la Vall d'en Joan [1a i 2a fase]: Begues (Espanya), 2003\nVall d’en Joan Landfill Restoration [1st and 2nd phase]\nBegues (Espanya), 2003\nPREMI EX-AEQUO 2004\nClausura i recuperació com a parc públic de l'abocador de residus de l’àrea metropolitana de Barcelona.\nLa Vall d'en Joan era una profunda fondalada del massís de Garraf, a cavall entre els termes municipals de Begues i Gavà, que fou escollida, l’any 1974, com a emplaçament de l’abocador de deixalles urbanes de tota l’àrea metropolitana de Barcelona. Els residus que s’hi van anar abocant al llarg d’un període de més de trenta anys van acabar per omplir una gran concavitat natural de 60 hectàrees de superfície i 80 metres de profunditat. Aquest procés va suposar una profunda transformació del lloc, que va quedar caracteritzat per una nova topografia artificial formada per terrasses, talussos i rampes en ziga-zaga per on circulaven els camions que transportaven les deixalles. Atesa la porositat del terreny calcari, els lixiviats produïts per l’explotació s’hi van anar filtrant fins a contaminar l’aqüífer de Castelldefels. D’altra banda, s’estima que la contribució a l’efecte hivernacle del metà alliberat per la gran massa de residus de l’abocador, representa aproximadament el 20% del total de gasos d’efecte hivernacle emesos per tota la ciutat de Barcelona, i només es veu superada només per la contribució dels gasos de combustió generats pel transport.\nL'any 1999, es va iniciar un projecte ambiciós finançat conjuntament per l’Ajuntament de Barcelona, la Diputació de Barcelona, la Mancomunitat de Municipis, la Junta de Residus i la Unió Europea, que tenia com a objectiu la clausura del dipòsit de residus i la seva restauració paisatgística posterior per tal d’integrar-lo dins l’àmbit del Parc Natural del Garraf. El procés de clausura s’estructura en diferents fases i comprèn un període de regeneració natural i de recuperació de les condicions de salubritat per tal que l’espai es pugui obrir com a parc públic l’any 2010. A l’espera que arribi aquest moment, el recinte ha exercit una funció pedagògica important a través de les visites concertades a la zona recuperada i a la resta de l’abocador, que es va mantenir en funcionament fins l’any 2006.\nLa primera fase d'aquesta obra ingent es va centrar en una zona de 20 hectàrees de superfície. Les terrasses, els talussos i les rampes que conformaven la topografia de l’explotació varen ser respectades i consolidades amb reblerts de matèria inerta, producte del reciclatge de residus urbans. Les deixalles varen ser segellades amb una làmina impermeabilitzant, una capa de grava drenant d’un metre de gruix i un filtre geotèxtil amb una darrera capa de terra vegetal. Sobre aquesta capa es van plantar espècies vegetals autòctones, resistents i amb poques necessitats hídriques. A les terrasses s’hi varen plantar cultius agrícoles de lleguminoses autòctones que, per la seva capacitat d’absorció, faciliten la regeneració del sòl. Als talussos s’hi van plantar espècies arbòries, com el pi i l’alzina, i espècies arbustives de tipus bardissa, brolla o màquia. Les rampes i els camins estan reservats a la circulació de vianants i de bicicletes. També es va ordenar l’accés al parc des de Gavà, on una sèrie de murs de gabions plens de residus reciclats o de terra vegetal donen testimoni de l’ús anterior de l’emplaçament.\nA més de la regeneració superficial de l’abocador, la intervenció comprèn dues actuacions, menys vistoses però no menys importants, orientades a la gestió dels líquids i els gasos produïts per la immensa massa de residus de l’abocador. D’una banda, es segrega la xarxa de recollida d’aigües superficials de la xarxa de recollida d’aigües internes. D’aquesta manera, s’evita que les aigües pluvials entrin en contacte amb els residus i contribueixin a augmentar el flux de líquids bruts que aquests segreguen. Així doncs, una sèrie de canals i de rases perimetrals recull i canalitza les aigües pluvials superficials i alimenta una xarxa de rec que facilita el procés de reforestació del parc. A més, un sistema de canals internes intercepta les aigües pluvials seminetes que hagin pogut penetrar-hi i les condueix fins a unes grans basses subterrànies d’acumulació. Els lixiviats o líquids bruts produïts a l’interior de la massa de residus es recullen abans que es filtrin al terreny i es depuren en una planta de tractament abans de ser abocats al mar.\nD’altra banda, s’ha instal·lat un sistema de captació i recollida del biogàs produït per la fermentació dels residus. Hi ha més de 150 pous distribuïts per tota la superfície que ocupa el dipòsit. El gas s’aspira mitjançant tres compressors i es condueix a una planta generadora on dotze motors l’utilitzen com a combustible, generant una potència elèctrica mitjana de 12.500 kWh, que s’exporta a la xarxa elèctrica general.\nNo deixa de ser difícil entendre com a espai públic urbà aquesta actuació paisatgística, tancada al públic durant un llarg període de temps i emmarcada en el context natural feréstec del massís del Garraf. No obstant això, la raó de ser d'aquesta gran infraestructura és inseparable de la realitat urbana de l’àrea metropolitana que la va originar i a la qual va donar servei durant més de trenta anys. A més, deixant de banda la vocació de l’espai d’esdevenir un parc públic un cop ho permetin els indicadors de toxicitat, les seves contribucions pedagògiques i mediambientals fan indiscutibles les seves qualitats de servei públic. I per si en queda cap dubte, cal remarcar la seva contribució energètica. S’estima que, en un període de 10 anys, 550 milions de metres cúbics de metà provinent del biogàs de l’abocador s’aprofitaran energèticament. Això permetrà produir més de 1.100 milions de kWh, energia suficient per satisfer la demanda elèctrica d’una població de 12.000 habitants, i que evitarà l’emissió a l’atmosfera d’entre 50.000 i 110.000 tones del diòxid de carboni provinent de les centrals elèctriques amb combustibles fòssils.\nValor promig: 4.1 / Vots: 21\nCIUTAT: Begues (3.105 habitants)\nINICI DE LES OBRES: 2001\nFI DE LES OBRES: 2003\nSUPERFÍCIE: 200.000 m2\nCOST: 11.000.000 €\nLLOC WEB: www.ema-amb.com/ca/activ (...)\nÀrea Metropolitana de Barcelona (AMB), Projectes Urbans + Dte Ciutat Vella, BIMSA, Dccó Patrimoni, Servei Arqueologia Ajuntament de Barcelona\nBatlle i Roig Arquitectes, Enric Batlle, Joan Roig, Teresa Galí-Izard\nJordi Nebot, Proser, S.A\nFluir per la ciutat: continuïtat, ecologia i producció\n«S’ha sublimat la idea que la ciutat europea és una ciutat compacta»\nEntrevista a Enric Batlle


"Si el referèndum l'haguessin fet a Espanya, allà l'haurien pagat dels pressupostos generals de l'estat i serien funcionaris els que se n'haurien encarregat, de l'organització"\nper Josep-Lluís Carod-Rovira 28 d’abril de 2018 19:56\nEl mes d'abril de 1911 tenia lloc a Reus el I Congrés d'Ateneus de Catalunya. Va ser el prestigiós Centre de Lectura la institució encarregada d'acollir les diferents entitats de característiques associatives i culturals semblants que, procedents d'arreu del Principat, hi acudiren. I l'any següent, el congrés es celebrà a Vilanova i la Geltrú. No n'hi hagué cap més fins al cap de 81 anys, el 1983, novament a Reus i al mateix Centre de Lectura. Fou allà on va néixer la Federació d'Ateneus de Catalunya, que aplega avui 159 entitats, molt repartides territorialment. Recordo molt bé el congrés de fa 35 anys per una anècdota que em cridà molt l'atenció i me la continua cridant encara. Un dia al matí, escoltant una ràdio espanyola de gran difusió, en un apartat diari on feien referència a fets insòlits, singulars o sorprenents per a ells -com ara el naixement d'una vaca amb sis potes a Austràlia, la troballa d'una col de no sé quantes desenes de quilos, etc.-, van comentar, amb motiu de la trobada d'Ateneus, que al llarg de la seva vida, una persona catalana havia pertanyut, pel cap baix, a unes set entitats de mitjana.\nDes del seu punt de vista, doncs, la notícia era del tot inhabitual i per això en parlaven, ja que es tractava d'una pràctica cívica i cultural inexistent a Espanya i molt allunyada de la seva dinàmica associativa tradicional. L'anècdota serveix per il·lustrar una realitat per la qual constatem que som davant de dos mons diferents. No és estrany, doncs, que hi hagi qui parli d'Espanya com un estat sense societat civil organitzada i, als antípodes, de Catalunya com d'una societat civil organitzada, però, en canvi, sense estat. Consideració a banda és la que mereix el grupuscle anticatalà, subvencionat pels poders de sempre, que per a vergonya de tothom ha pres, indignament, el nom de Societat Civil Catalana.\nSi hom s'enfila al típic bus turístic que recorre les grans ciutats, per tal que els visitants es facin una idea aproximada de com són les capitals més destacades, no és difícil d'adonar-se, tot passejant per Madrid, que la majoria dels grans edificis que hom pot admirar-hi són oficials, de caràcter públic, resultat, doncs, de la inversió i la intervenció directa de l'administració de l'estat per a fer-los possibles. En canvi, si repetim la mateixa passejada turística per Catalunya, veurem com ocorre just el contrari i quasi tots els edificis més coneguts i emblemàtics de la nostra capital nacional no són de titularitat pública, sinó privada. Inicialment pertanyen, per tant, a la iniciativa d'una part de la societat, es tracti de particulars (la Pedrera, Casa Batlló, Casa de les Punxes, casa Amatller, Casa Vicens, Palau Güell, Palau Moja, Palau March, etc.), del bisbat (Sagrada Família) o d'entitats culturals per al conreu de la música, tot i que de sectors socials ben diferents (Palau de la Música Catalana i Liceu).\nAquest contrast tan clar i evident entre Espanya i Catalunya és el que pot explicar, en bona part, l'estira i arronsa existent, actualment, entre el jutge Llarena i el ministre Montoro. Estan convençuts que les despeses ocasionades per l'organització del referèndum només poden provenir de fons de la Generalitat, de recursos públics, ja que no els cap al cap que la mateixa societat que volia votar es pagués de la seva butxaca aquella experiència tan profundament democràtica i fos la mateixa ciutadania qui l'organitzés, de principi a final. Van a la percaça de funcionaris i remenen els comptes de la Generalitat, del dret i del revés, perquè si el referèndum l'haguessin fet a Espanya, allà l'haurien pagat dels pressupostos generals de l'estat i serien funcionaris els que se n'haurien encarregat, de l'organització.\nAvesats a mobilitzar gent cap a Catalunya, amb tot pagat, per a manifestacions espanyolistes, són incapaços d'assimilar que desenes de milers de persones de totes les edats viatgin a Brussel·les i passin hores i més hores d'incomoditat dalt de l'autocar, pagant-s'ho tot de la seva butxaca. I que s'hi desplacin no pas per assistir a un esdeveniment futbolístic, com ara un partit de la selecció espanyola, sinó que el viatgi tingui, exclusivament, finalitat polítiques, de suport al president, consellers i consellera a l'exili, així com d'identificació amb la idea d'una Catalunya independent. Miren amb lupa microscòpica les finances de la Generalitat, cercant-hi el finançament públic al procés independentista, mentre continuen demanant-se: I tot això, qui ho paga? La resposta és ben fàcil: tot això ho paga la gent de la seva butxaca. La mateixa gent que fa possible el fons econòmic de solidaritat amb les persones objecte de la represàlia i persecució espanyola, els mateixos més de cent mil catalans que són socis d'Òmnium, els mateixos dos milions de persones que omplen carreres, places i carreteres d'il·lusió, que voten en referèndum malgrat les porres i que, amb el seu vot, fan possible una majoria independentista al Parlament.\nEstem davant, doncs, de dos mons diferents, de dues cultures cíviques distintes, de dues visions antagòniques del funcionament regular d'una societat. De fet, entre els que ens mirem la realitat "de cap a peus" i aquells que l'observen "de los pies a la cabeza", ja queda prou clar, rere de frases fetes tan significativament arrelades en els dos idiomes, que parlem diferent perquè som pobles diferents i reaccionem i ens organitzem, diferentment, davant la realitat, perquè en tenim dues visions del tot contraposades.


Privadesa – Centre Excursionista Llinars del Vallès\nHome / Privadesa\nTots els continguts, incloent-hi els textos, les imatges, els documents sonors i qualsevol altre material, són propietat del Centre Excursionista de Llinars. Es reserven tots els drets d’explotació.\nEl Centre Excursionista de Llinars no assumeix la responsabilitat de les infraccions en que puguin incórrer els usuaris o dels danys i perjudicis causats per l’ús d’aquesta web i es reserva el dret d’actualització i modificació de la informació sense previ avís.\nEl Centre Excursionista de Llinars tampoc no assumeix la responsabilitat del contingut, veracitat i/o possibles errors als enllaços als quals es pot accedir a través de la nostra pàgina web. L’única finalitat dels enllaços és la de proporcionar als usuaris l’accés a una informació que pot ésser del seu interès.\nAmb l’objectiu de complir els preceptes del Reglament general de Protecció de Dades 2016/679 de la Unió Europea i la Llei Orgànica 3/2018 de Protecció de Dades Personals i garantia dels drets digitals, el Centre Excursionista de Llinars informa als usuaris d’aquesta pàgina web dels punts següents:\nTota la informació que rebi el Centre Excursionista de Llinars serà tractada amb la màxima confidencialitat i seguretat, i s’incorporarà als fitxers automatitzats de la seva propietat, la creació dels quals ha estat degudament notificada a l’Agència de Protecció de Dades.\nAquesta informació és emprada exclusivament pel Centre Excursionista de Llinars amb la finalitat de mantenir la relació comercial i mercantil amb els seus clients, així com per mantenir-los puntualment informats dels productes i serveis que ofereix, i no serà comunicada a terceres parts excepte en els casos en que el Centre Excursionista de Llinars estigui obligat legalment o es tracti de dades d’informació pública.\nLes persones interessades podran exercir respecte al Centre Excursionista de Llinars els drets d’accés, rectificació, supressió i portabilitat, així com l’oposició o limitació del tractament de les seves dades, mitjançant un escrit signat adreçat a Centre Excursionista de Llinars Pl dels Països Catalans, s/n, 08450 Barcelona, o bé trametent-lo per correu electrònic a l’adreça secretaria@cellv.cat tot afegint-hi en qualsevol cas la fotocòpia del DNI de la persona interessada.\nEl Centre Excursionista de Llinars guardarà les dades de caràcter personal que hagi recollit, i adoptarà les mesures necessàries per evitar la seva alteració, pèrdua, tractament o accés no autoritzat. El Centre Excursionista de Llinars complirà amb aquesta obligació de conformitat amb el Reglament 2016/679 (UE) del Parlament Europeu i el Consell de la Unió Europea (Reglament General de Protecció de Dades) i totes les disposicions posteriors.


El Cau de les Nereides: Aires de mecànica\njoan gasull 1 de setembre de 2015 a les 0:03\nEn tot el primer que s'ha de fer és perdre-hi la por, no passa tampoc res si la primera vegada no tenim un èxit aclaparador, però segur que alguna cosa aprendrem. Apart que avui en dia el sr youtube ens ensenya quasi a fer de tot i és molt gratificant saber que t'has estalviat uns cinquanta euros, que és el mínim que val entrar en un taller.\nFelicitats, més per l'empenta que per l'èxit en si....que també eh.....\nPons 1 de setembre de 2015 a les 8:47\nLes làmpades dels intermitents es de les poques coses mecàniques que li queden en el cotxe, pràcticament tota la resta funciona amb electrònica i la única manera d'arreglar-ho es connectar el cotxe a un ordinador perquè ell mateix et digui quina es la part que falla, i quan dic "part" em puc referir a tot el motor sencer que actualment són tot un bloc indivisible.\nXeXu 1 de setembre de 2015 a les 10:36\nRealment curiós com queda la bombeta gastada, ja podrien fer el plàstic de color taronja, i així no es desfaria el recobriment. Però val a dir que queden boniques així amb aquest estampat. Ara et proposo un altre repte: fer alguna manualitat amb aquesta bombeta tan original que t'ha quedat! Ara que ets mecànica, decoradora i no sé quantes coses més, això està xupat! Et fitxaran per fer les escenes perilloses del 'Ja t'ho faràs!'.\nrits 1 de setembre de 2015 a les 17:13\nCaram, què atrevida!!! un aplaudiment!!!!\npots venir a casa quan vulguis a arreglar mil i una coses que no van bé\nNina 5 de setembre de 2015 a les 10:14\nOh, això sí que és tota una manualitat. Realment si un no s'hi posa no aprèn, així que enhorabona, estàs feta una crack!!\nLaia 12 de setembre de 2015 a les 13:50\nJoan, no em treguis el mèrit, no em treguis el mèrit, que per mi això ja és molt a fer en un cotxe, hehehe ;) A mi m'ho va ensenyar el senyor al qual li vaig comprar les bombetes, que va ser molt amable i em va dir quins cargols havia de treure i tot plegat.\nPons, un cotxe de l'any 99 també? Perquè he vist cotxes més nous que sí que és cert que quan obres el capó només hi veus una mena de caixa i tot va per electrònica... El meu encara el veig prou "mecànic", amb els nivells de benzina que ballen segons si estàs en pujada o en baixada, i una fletxa indicant la velocitat del comptaquilòmetres. Però potser m'equivoco...\nXeXu, jo també m'he preguntat coses similars, perquè hi ha llums blanques amb el plàstic del far de color taronja, i no entenc el per què una cosa o altra... Emm, no sabria pas què fer amb la bombeta, de fet ja està a la pila de "bombetes per ser reciclades", hehehe.\nRits, ufff... A casa meva també n'hi ha, de coses per arreglar, però de moment no em posaran cap multa si les deixo tal qual. Això de far era una qüestió de necessitat.\nNina, coses senzilles com aquestes només és posar-s'hi, i no costen gaire. Amb coses més serioses ja deixaré el cotxe a un mecànic, per suposat...


Hem instal·lat el plugin Google XML Sitemaps a aquest blog. S’instal·la i s’utilitza de manera senzilla i és molt eficaç.\nAquest plugin ens permet generar el sitemap (tant el sitemap.xml com el sitemap.xml.gz) del nostre blog realitzat en WordPress. Així, cada cegada que es crea un nou post, el nostre sitemap s’actualitza immediatament i es realitza un ping automàticament a ASK.com, Google, MSN Search i Yahoo!.\nDescarregar-te el plugin Google XML Sitemaps.\nPujar la carpeta descomprimida a wp-content/plugins.\nGenera dos fitxers anomenats sitemap.xml i sitemap.xml.gz buits i puja’ls a la carpeta arrel del teu blog. Has de donar permisos de lectura i escriptura (0666) a ambdós fitxers.\nActiva el plugin desde la pàgina d’administració del blog.\nAccedeix a Opciones -> XML-Sitemap. Configura’l com vulguis i ja pots generar i notificar del teu sitemap per primera vegada.\nA partir d’aquest moment, cada vegada que creis un nou post, el teu sitemap s’actualizarà immediatament i es farà un ping als principals cercadors notificant-lis l’actualització.\nÉs fàcilment gestionable i es poden configurar diversos aspectes.\nMòdul AntiSpam per a SilverStripe: Mollom


Almenys 38 morts, 14 dels quals nens, en bombardejos de rebels sirians a Alep\nEls atacs s'ha dirigit a cinc barris sota control del règim de Bashar al-Assad a l'oest de la segona ciutat més important de Síria\n15/09/2015 - 23.08 Actualitzat 16/09/2015 - 00.18\nSirians jeuen a terra en un barri en runes a Alep (Reuters)\nÉs només un balanç provisional. 38 persones han mort -de les quals 14 són nens- en bombardejos contra cinc barris controlats pel règim sirià a la ciutat d'Alep, a l'oest de Síria. A més, 150 persones han quedat ferides.\nEls atacs amb projectils els han fet rebels sirians que lluiten contra el dictador Bashar al-Assad. L'objectiu de l'ofensiva han estat els barris d'Al-Hamdaniya, Nou Alep, Al-Ikramiya i Saladino.\nA més, a la perifèria occidental d'Alep s'han registrat violents enfrontaments entre faccions islàmiques i forces governamentals, amb morts a tots dos bàndols. De moment, però, no se sap el balanç de víctimes mortals.\nL'Observatori Sirià de Drets Humans ha informat que la xifra de morts pot augmentar ja que alguns dels ferits estan en estat greu, entre els quals hi ha nens i dones.\nAlep, la segona ciutat més important de Síria, va ser el focus d'una ofensiva rebel el juliol del 2012. Aleshores, els insurgents van aconseguir el control d'una part de la ciutat, mentre que la meitat occidental va quedar en mans del poder del règim. Des d'aleshores, les tropes de Bashar al-Assad miren de recuperar el terreny.\nLa guerra de Síria, que fa més de quatre anys que dura, ha causat més de 240.000 morts, segons l'Observatori.


juny 9, 2021 By EduTIC Acadèmia de noves tecnologies No CommentsPosted in Sin categoría\nEl reforç es pot fer presencialment o telemàticament\nESO Juliol i Agost de 11:30 a 13:00\nTreballem amb els alumnes les assignatures que han de reforçar, donant prioritat a la comprensió lectora i l’expressió escrita; explicant tots aquells conceptes nous o que no hagin entès de matemàtiques, física, química o llengües.\nPRIMÀRIA Juliol de 17:30 a 19:00 i Agost de 10:00 a 11:30\nTreballem amb els alumnes les assignatures que han de reforçar, donant prioritat a la comprensió lectora i l’expresió escrita; treballant texts adaptats a cada etapa o amb problemes.\nGrup per a alumnes d’ESO i grup per a alumnes de primària\nDocuments i fulls de càlcul de Google\nEls alumnes aprendran a utilitzar les eines (Documents de Google i Fulls de càlcul de Google) per a fer treballs per a l’escola i l’institut de manera correcta i eficaç. Quan acabin podran utilitzar: estils, índexs, taules, seccions…; sabran ordenar llistats, utilitzar fórmules bàsiques i avançades dels fulls de càlcul….\nDocuments de Google del 5 de juliol al 16 de juliol per 60€\nFulls de càlcul de Google del 19 de juliol al 30 de juliol per 60€/mes\nDocuments de Google i fulls de càlcul de Google del 5 de juliol al 30 de juliol per 120€/mes\nGrup per a alumnes de l’ESO o de Cicle Superior de Primària\nDimarts, dimecres, dijous o divendres\nGrup per a alumnes de l’ESO que acaben a les 15:00\nGrup per a alumnes de primària\nTreballem amb els alumnes les assignatures que han de reforçar, donant prioritat a la comprensió lectora i l’expresió escrita; explicant tots aquells conceptes nous o que no hagin entès de matemàtiques, física, química o llengües.\nGrup per a alumnes de l’ESO\nagost 18, 2020 By EduTIC Acadèmia de noves tecnologies No CommentsPosted in Sin categoría


El CCLBlanquerna inaugura a Madrid l'exposic... - Govern.cat\nEl CCLBlanquerna inaugura a Madrid l'exposició "America Sánchez. Clásico, moderno, jazz, tropical"\nquery_builder 28 febrer 2020 12:34\nUna bona part del llegat d'aquest creador i dissenyador gràfic es podrà visitar al CCLBlanquerna fins al 3 de maig\nEl Centre Cultural-Llibreria Blanquerna (c/ Alcalá, 44), exhibirà, des del 28 de febrer fins al 3 de maig de 2020, l’exposició America Sanchez. Clásico, moderno, jazz, tropical, dedicada al dissenyador i artista argentí-català.\nAquesta mostra explica, a través del fons de l’Archivo Lafuente de Santander, l’extensa i prolífica trajectòria de l’artista America Sanchez, un dels dissenyadors gràfics de referència a Catalunya i a Espanya, vinculat a Barcelona des de fa més de cinquanta anys, i autor d’un gran nombre de dissenys, dibuixos i projectes reconeguts internacionalment.\nPrové del Palau Robert, on ha tingut un notable èxit en donar a conèixer per primera vegada un gran nombre d’obres del fons de l’Archivo Lafuente, juntament amb altres materials gràfics provinents d’altres institucions i col·leccions.\nAra, a Madrid, el Centre Cultural-Llibreria Blanquerna ha adaptat l’espai i replantejat alguns apartats. S’ha emfatitzat la creació artística del dissenyador gràfic America Sanchez.\nHa estat produïda i organitzada per la Direcció General de Difusió de la Generalitat, l’ Archivo Lafuente, la Delegació del Govern de la Generalitat de Catalunya a Madrid i el Centre Cultural-Llibreria Blanquerna. La imatge gràfica és d'Albert Planas, col·laborador durant molts anys d'America Sanchez, i els comissaris són Juan Riancho i el periodista i escriptor Julià Guillamon.\nEl bon disseny ha de ser clàssic, modern, jazz i tropical. És a dir, ha de partir de l’estudi dels grans mestres; ha de connectar amb l’esperit del seu temps; ha d’introduir la espontaneïtat i la improvisació; i ha de ser càlid, arravatat i lluminós.\nAquest és l’origen del títol de l’exposició, allò que el propi America Sanchez va manifestar en una conferència pronunciada l’any 2010 on parlava del seu treball.\nPartint d’aquest concepte, la proposta expositiva dedicada al dissenyador, al Centre Cultural-Llibreria Blanquerna, s’estructura en cinc àmbits que presenten una obra absolutament polièdrica, i un món creatiu, ric i viu:\n-De Buenos Aires a Barcelona\n-El boom del disseny\n-Viatge a la utopia\nLa primera part segueix un fil cronològic: els primers treballs a l’Argentina, l’arribada a Barcelona, la contracultura i el boom del disseny, iniciatives editorials (anys 69 a 75) que inclouen imatges relacionades amb la revista Ajoblanco, amb Vinçon, KGB, i també amb el moviment de la Nova Cançó, amb Maria del Mar Bonet, o fins i tot la coberta del disc Viatge a Ítaca, de Lluís Llach com a representació de la utopia, fins arribar als Jocs Olímpics de 1992.\nEn altres apartats, entrem a la cuina del dissenyador, n’examinem les estratègies gràfiques, l’amplitud dels seus interessos artístics i la passió col·leccionista. En els seus dissenys, America mai no aplica una norma retòrica: busca una estratègia que s’adapti a cada cas. Tria tècniques, materials, els manipula, els interpreta, els recrea, sempre amb dos plantejaments: des del punt de vista material, si es pot fer, i des del punt de vista comunicatiu, si és eficaç.\nAquest és un àmbit important d’aquesta exposició que promou la faceta més creativa i artística. America Sanchez ha dominat sempre els signes gràfics, manifestant la seva creativitat en dibuixos, fotografies i collages. Al mateix temps, proper als artistes conceptuals que li són contemporanis, explora les relacions de significat entre objectes i imatges.\nAl CCLBlanquerna es poden veure les postals d’America Sanchez. Les converteix en un gènere conceptual i material: fa jocs de parells, hi incorpora la cal·ligrafia i totes les formes del dibuix, amb llapis, amb retoladors, amb esmalt.\nAixí mateix, la immediatesa de la Polaroid l’acosta a la cal·ligrafia i al dibuix fet a mà. Acoloreix, retoca, manipula les fotografies oferint múltiples resultats alhora que s’interroga sobre el sentit de les imatges.\nFinalment, un mural compost per 240 imatges de Floquet de Neu, el goril·la blanc del zoològic de Barcelona, amb intervencions de pintura, que America Sanchez va realitzar el 1971.\nJuan Carlos Pérez Sánchez, nascut a Buenos Aires l’any 1939 i arribat a Barcelona el 1965, va començar a anomenar-se, a partir del 1980, America Sanchez. Són més de 50 anys residint a Barcelona, on es va convertir en una referència del disseny gràfic a Catalunya i a Espanya.\nUn dissenyador que ha forjat veritables icones, a la dècada dels 60. Va ser un dels dissenyadors argentins que, a partir dels anys 60, van abandonar el seu país natal per instal·lar-se a Espanya, en un moment en què la renovació, l'impuls del disseny gràfic espanyol dels 70 i els 80 va ser una lògica conseqüència de la democratització: la transició política va suposar també una transició creativa orientada a modernitzar les pautes de la creació gràfica. Com a resultat, aquells creadors es van convertir en figures clau, referents del disseny català i de la resta d'Espanya.\nL’Archivo Lafuente, creat a Santander l'any 2002 per l'empresari José María Lafuente (Lugo, 1957), reuneix una vasta col·lecció documental especialitzada en la història de l'art modern i contemporani a Europa, Estats Units i Amèrica Llatina, dedicant també una atenció especial al context espanyol, en general, i al de Cantàbria en particular.\nDes del seu naixement l'objectiu final d’aquest arxiu és reunir i difondre un mapa documental que permet investigar i elaborar noves interpretacions historiogràfiques en l'àmbit de l'art modern i contemporani, des de les avantguardes històriques fins a la postmodernitat. Actualment, l’Archivo Lafuente consta d'uns 120.000 documents (llibres, revistes, fotografies, impresos, manuscrits, cartes, collages, esbossos, cartells, dibuixos, còmics, llibres d'artista), conjunt al qual cal sumar més de 3.000 obres d'art (pintura, escultura i obra gràfica). És un dels arxius privats més complets que existeixen a Europa i, en particular, els seus fons llatinoamericans són d'una importància cabdal.\nL'Archivo Lafuente és una de les poques institucions privades que té signat un acord de col·laboració amb el Museu Nacional Centre d'Art Reina Sofia, i per la seva tasca ha rebut el Premi Fundació Art i Mecenatge, de la Fundació La Caixa (2016) el Premi de la Cultura Montblanc (2018) i el Premi d'Honor Plaça Porticada (2019).\nNdP Exposició America Sanchez al CCLBlanquerna


Wikiloc - ruta Castellar+Sant Feliu de Codines+Sant Quirze Safaja+Castellterçol - Castellar del Vallès, Catalunya (España)- GPS track\nCastellar+Sant Feliu de Codines+Sant Quirze Safaja+Castellterçol\n4.302 221 792\nI-269 (Vallès Occidental) (senderisme)\nVista 209 vegades, descarregada 5 vegades\nSortida molt interessant des de Castellar per variar de les zones mes habituals de la zona sense fer molts kms.\nSortint pujant cap l'Alzina Balladora com es típic des de Castellar, continuem cap a 3 pins per anar a buscar la crta. de Sant Sebastià de Montmajor i de baixada abans d'arribar-hi agafem la pista a la dreta de baixada cap a Caldes i una vegada estem al ben mig de la vall, just quan passem per la casa que queda a l'esquerra i a sota, agafem la pista de l'esquerra que comença a pujar lleugerament i ens porta de cap a Sant Feliu de Codines, creuem el poble pel ben mig, sortint pel camp de futbol i agafem la pista que comença a l'altre costat de la crta just a on hi ha El Cim de les Àligues.\nDes de aquí la pista comença a pujar i es poden veure bones vistes de La Mola i el cingle a on esta Sant Sadurní de Gallifa.\nUna vegada s'ha acabat la pujada hem de sortir a la crta. trenquem a la dreta i fem un tros de crta. per agafar el primer camí a l'esquerra que passara per mig d'una urbanització i a continuació al voltant del km 23, al mig del recorregut, trobem la part mes delicada. Sortim a una crta principal, seguim per l'arcen uns metres fins passar la benzinera de l'esquerra i just a continuació a la dreta trobem una fabrica vella que creuem pel ben mig girant enrere fins arribar a unes cases abandonades a on agafem un corriol just al final de les cases que ens portara a una pista que baixa fins a Sant Quirze Safaja.\nEl recorregut continua per una caminet fins a Castellterçol des de on tornem cap a Castellar per Coll d'Ases.\nHola, ha trobat interessant aquesta ruta Castellar+Sant Feliu de Codines+Sant Quirze Safaja+Castellterçol https://ca.wikiloc.com/rutes-btt/castellarsant-feliu-de-codinessant-quirze-safajacastelltercol-12166263 Salutacions, Wikiloc - Rutes i punts d'interès GPS del Món


Valencià prenormatiu al llibre de festes d’Albuixech: ‘Chiquets i Chiquetes’ - Diari La Veu\nEscriba el número 996757\nValencià prenormatiu al llibre de festes d’Albuixech: ‘Chiquets i Chiquetes’\nCompromís podria abandonar l’equip de govern que forma amb el PSPV, sinó dimiteix el regidor de festes\nRedactaVeu / Albuixech.\nEl llibret de festes d’enguany ha obert la polèmica a Albuixech. Entre els articles que hi conté, figura un Saluda dels “Chiquets i chiquetes de San Vicent” (sic) amb els actes organitzats per aquests festers escrit en un valencià prenormatiu i arbitrari.\nCom a responsable del llibret de festes, “l’Ajuntament havia d’haver impedit que apareguera un escrit amb aquest ús malintencionat de la llengua, ja que, a més, ha comptat amb una persona becària encarregada de la correcció lingüística, que havia fet el seu treball, però que des de l’alcaldia no s'ha volgut tenir en compte”, han declarat fonts de Compromís per Albuixech.\nUna vegada assabentats de l’edició del llibret de festes 2014, una representació de Compromís per Albuixech va traslladar a l’alcalde (PSOE) els acords presos pel col·lectiu, que consistien a publicar, en primer lloc, una mena de “Fe d’errates” amb el Saluda corregit i el text següent: “Des de l’Ajuntament, volem demanar disculpes al poble d’Albuixech perquè s’ha publicat un article escrit en un valencià prenormatiu que mai no hauria d’haver-se publicat. De la mateixa manera que des de l’Ajuntament d’Albuixech, i des de l’equip de Govern, mai no permetrem que isca de l’Ajuntament cap escrit que vulnere les normes de convivència, tampoc no permetrem mai que isca un escrit que contravinga la normativa lingüística vigent, perquè la llengua dels valencians és una de les senyes d’identitat que ens identifica com a poble”. I, en segon lloc, exigir la dimissió del regidor de Festes, com a responsable del disbarat comès.\nDissabte, 9 d’agost, va tenir lloc la reunió al consistori albuixequer entre els representants de Compromís, d’una banda, i l’alcalde i el regidor de Festes, de l’altra, en la qual aquests últims van acceptar afegir un full (com s’ha fet amb la publicitat d’algunes empreses del polígon) amb la disculpa i el Saluda dels festers de Sant Vicent escrit en un valencià normatiu. “Quina va ser la sorpresa?, han manifestat les mateixes fonts, quan dos dies després l’alcalde se’n desdeia del compromís assumit i afirmava que no es publicaria cap escrit de disculpa, i mostrava així la seua falta de paraula.” Amb aquesta actitud, l’Ajuntament d’Albuixech ha donat pàbul al secessionisme lingüístic i a reobrir una guerra lingüística fictícia que només interessa els enemics del valencià.\nDes de Compromís per Albuixech ha transcendit que, només acaben les festes populars i patronals, hi haurà una assemblea del col·lectiu on s’analitzarà la situació creada i es valorarà la possibilitat de trencar el pacte de govern, ja que l’Ajuntament d’Albuixech és governat per una coalició del PSOE i Compromís.


62è Girona, Temps de Flors\nPàgina d'inici\tAgenda\t62è Girona, Temps de Flors\nDel 13 al 21 de maig de 2017 - Girona (Gironès)\nUna parella es fotografia davant les escales de Sant Martí durant el Girona, Temps de Flors\nCada primavera, la capital del Gironès s’engalana per acollir el festival Girona, Temps de Flors, que enguany celebra la 62a edició. La ciutat sencera, i especialment el seu Barri Vell, s’omple de decorats florals i creacions diverses a partir de pètals i plantes que transformen per complet l’aspecte de la ciutat. Centenars d’espais, d’entre els diversos monuments de Girona, patis interiors de cases, carrers, jardins i espais naturals es vesteixen de flors durant nou dies. Els imprescindibles seran la capella de Sant Nicolau, la plaça dels Jurats, els Banys Àrabs, la basílica de Sant Feliu, les escales de Sant Martí, la Catedral, l’església de Sant Lluc, l’edifici de Sarraïnes, la Casa Lleó Avinay i la Torre Gironella.\nL’oferta cultural, turística i gastronòmica es multiplica durant aquests dies i converteix Girona en una destinació encara més atractiva encara: fires de col·leccionisme, d’art, d’alimentació o de productes artesans animen els carrers. De dia, els menús d'un gran nombre de restaurants converteixen les flors en ingredient de plats creatius i, de nit, les flors s'obren en forma de dolços, aperitius, tapes, tisanes i còctels. A més, en el marc del festival se celebrarà de nou el Dia Europeu de l’Òpera i el Girona A Cappella, un cicle musical que arriba a la sisena edició i que aplega artistes reconeguts amb d’altres d’emergents.\nWeb del Girona, Temps de Flors


5 banderes vermelles de la vostra parella no està enamorada de vostè, així que guardeu el cor - Cites\nPer Cosmo Luce 16 de febrer de 2018\nMai no podeu fer que algú s’enamori de vosaltres ni ho heu de provar mai. És un procés sense sortida que et deixarà esgotat, com tornar a un pou sec per tornar a omplir la tassa. Però de vegades, una persona decideix lluitar per una relació, fins i tot quan no sent amor, perquè pensa que la seva parella determina si en primer lloc val la pena estimar. Tot i això, l’amor prové de moltes fonts, cadascuna tan valuosa com la següent. Si experimenteu aquestes banderes vermelles, la vostra parella no està enamorada de vosaltres, és hora de buscar l’amor als llocs que realment nodriran el vostre cor.\nCertament, algunes d’aquestes banderes vermelles semblen signes d’amor reals, ja que se’ns ha ensenyat a reconèixer-ho en la nostra cultura. Però l’amor, al contrari de la mitologia popular, no està tan vinculat al sexe com es podria creure. La luxúria és l’emoció que et colpeja alhora i vol que et quedis enredat als llençols. L’amor triga temps a desenvolupar-se i créixer i requereix tant de temps sol com ho fa junts. Si, per exemple, la vostra relació es desenvolupa completament al dormitori, potser no podreu oferir a la relació de tota la vida l’espai que necessita.\nPerò no cal creure en mi. Aquí hi ha indicis d’expertes dels experts:\n1. Les coses es mouen molt ràpid\nL’amor és un lent procés per arribar a veure l’altre de manera gradual. I l'amor no passa durant la nit. 'L'amor entén que la veritable intimitat es desenvolupa durant molt de temps i durant moltes temporades de la vida', va dir Elite Daily, entrenadora de relacions i relacions Monica Parikh, de l'Escola d'Amor de Nova York.\nEs necessita temps i confiança per repel·lir les capes de l’ego abans que puguis revelar el teu veritable jo. Si vosaltres i els vostres altres significatius estigueu caient del cap sobre els talons els uns pels altres, potser voldria dir que no heu donat al jardí del vostre amor el que necessita per florir.\n2. No podeu deixar de tenir relacions sexuals\nEl sexe no és l’única manera d’expressar la profunditat del sentiment. De fet, és possible experimentar un aferrament romàntic fort i sense cap desig d’intimitat física. Si tu i la teva parella passes dia rere dia al llit junts, la teva luxúria podria cremar-se per qualsevol possibilitat d’amor.\nDe fet, segons Alyssa Bunn, creadora de partits professional de Tawkify i creadora de Love + Co, si esteu en col·laboració amb algú que té testosterona, potser comenceu a tenir menys sexe a mesura que creixin els vostres sentiments els uns pels altres. 'Quan un home comença a enamorar-se, els seus nivells de testosterona baixen', va dir Bunn a Elite Daily. 'Es poden sentir fatigats, malhumorats i pot ser que presumeixin una reducció de la conducció sexual, l'augment de pes o la pèrdua muscular'.\n3. Voleu controlar-vos els uns als altres\nEl control no té un lloc enamorat. No us enamoreu d’un robot. Us enamoreu d’un altre ésser humà, que té les seves pròpies esperances, desitjos, narracions, traumes i desitjos per al transcurs de la seva vida. L’amor està decidint que voleu explorar al seu costat durant un temps, alhora que seguiu els vostres propis somnis.\n'La infatuació busca controlar. L’amor és quan cedeix el control ”, va dir Parikh. “L’amor entén que tots som éssers autònoms que busquem la nostra realització individual, que potser no s’ajusta perfectament a la vostra visió”.\nIntentar exercir el control sobre el vostre amant significa que creieu que les vostres expectatives són més importants que el transcurs de la seva vida. L’amor deixa lloc a la sorpresa.\n4. Estan suggerint de compartir\nSi creieu que la vostra relació no supera el nivell d’atracció superficial, potser la vostra connexió no es pot convertir en un amor profund. Segons Helen E. Fisher, a la Universitat de Rutgers, l’aspecte de l’amor és “caracteritzat pel manteniment d’un contacte social proper en els mamífers, acompanyat dels humans per sentiments de calma, comoditat i unió emocional amb un company”.\nSi no arribeu prou lluny per formar un vincle emocional, potser no seria en absolut l’amor.\n5. El vostre vincle no pot suportar els conflictes\nEns enamorem perquè reconeixem un tros de nosaltres mateixos en l'altre. Hi ha un punt en totes les relacions en què el mirall es trenca, la il·lusió desapareix i ens quedem mirant l’altra persona tal i com són. Sovint, el mirall es destrueix a causa d'un conflicte. Si el mirall no troba la manera de reparar-se - si els dos no us obriu al canvi que ha de succeir -, la vostra relació no hauria de créixer en un amor durador, perquè no es pot aconseguir passat el punt de la infaturació.\n'En una infaturació, quan un company fa mal a l'altre, el trauma separa la relació. Per amor, cada parella veu el trauma com el catalitzador per a una intimitat i comprensió més profundes ”, va explicar Parikh a Elite Daily.\nEs necessita dues persones per recuperar-se de les conseqüències del caos, practicar valentia, humilitat i conrear la tendresa l’un amb l’altre. La vostra relació té el que es necessita? D'una manera o altra, ho descobrireu.\nSi el mirall no torna a créixer per a aquesta relació particular, no us preocupeu. L’amor mai no deixa gaire temps i es pot confiar que tornarà d’una altra forma.


informacion lanzarote by Carlos Jimenez - issuu\nLanzarote es una illa situada a l’arxipèlag de les Illes Canaries. Lanzarote es trova a una distancia de 1000 km de la Península Ibérica y a 140 de la costa africana. Lanzarote te una superfície de 845,93km. Té una població de 135.000 habitants\ntram condicionat per a visites de la Cova dels Verds està format per un quilòmetre de galeries superposades amb interconnexions verticals entre elles. En alguns punts arriba a tenir tres nivells que permeten al visitant descobrir nous espais des de perspectives diferents\nLA CUEVA DE LOS VERDES La Cueva de los verdes està situada al nord de l'illa de Lanzarote, al municipi de Faria, i integrada en el vast paisatge volcànic del Monument Natural del Malpaís de La Corona. La seva formació és el resultat de l'activitat eruptiva del Volcà de la Corona que va donar lloc a un extens túnel volcànic subterrani de més de sis quilòmetres de longitud que discorre des del con volcànic fins al mar. Un túnel volcànic es produeix pel refredament i solidificació de la part superficial d'una colada lávica en contacte amb l'aire mentre el magma fos de l'interior continua fluint. El despreniment parcial del sostre d'una secció d'aquest túnel forma l'estructura anomenada "jameo", que no és més que l'obertura o boca del terreny que permet l'accés a les diferents grutes. El\nEls Jameos del Agua, igual que la Cueva de los verdes, es localitzen a l'interior del túnel volcànic produït per l'erupció del Volcà de la Corona. Els Jameos de l'Aigua es troben situats a la secció d'aquest túnel més proper a la costa. Deuen el seu nom a l'existència un llac interior que constitueix una formació geològica singular. S'origina per filtració en trobar per sota del nivell del mar.\nA l'interior de la cova descobrim un llac natural d'aigües clares i transparents que alberga més d'una dotzena d'espècies endèmiques de gran interès científic entre les quals destaquen els cèlebres crancs cecs (Munidopsis polymorpha), puntejant el fons rocós del llac. La foscor de la gruta provoca la manca de pigmentació d'aquest rar\nespècimen únic al món, de color blanquinós i de tot just d'un centímetre de longitud. Coneguts també com "jameitos" són el símbol dels Jameos de l'Aigua.Mimetitzat amb l'entorn ens\nepíleg arquitectònic d'aquest recorregut després d'ascendir a través una paret enjardinada, accedim al "jameo Gran" que, entre altres encants, alberga un espectacular Auditori aprofitant l'interior d'una gruta volcànica.\ntrobem amb una passarel · la que permet creuar el llac lateralment i,\nd'accedir a l'interior per un passadís serpentejant ens trobem amb dos grans espais amb voltes on se situen dos amplis finestrals de vidre - els ulls del Mirador-que permeten contemplar les extraordinàries vistes des d'una posició privilegiada.En els dies clars i clars podem albirar els illots que componen el Parc Natural de l'Arxipèlag Chinijo: en primer lloc trobem l'illa de La Graciosa, darrere d'aquesta Muntanya Clara i el Roque de l'Oest i al fons, Alegranza. L'estret braç de mar que ens separa dels illots es denomina "El Riu" i dóna nom a aquest Mirador.També des d'aquí s'aprecien la base del cingle de Famara i les Salines del Riu o de Guza, que destaquen pels seus colors vermellosos i per ser les salines més antigues de l'illa\nMIRADOR DEL RIO El Mirador del Riu representa una les creacions arquitectòniques més característiques de César Manrique. Es troba situat dalt del Cingle de Famara, a 474 metres d'altitud, a la zona més septentrional de l'illa. Des d'aquí podem contemplar una de les vistes panoràmiques més espectaculars de Lanzarote: el Parc Natural de l'Arxipèlag Chinijo i el Cingle de Famara. L'edifici compta amb la peculiaritat que és a penes perceptible des de l'exterior, gràcies a una subtil i enginyosa maniobra de camuflatge que consisteix a amagar la seva estructura sota una pesada pell de pedra que el mimetitza completament amb l'entorn. Després\ninformacion sobre diferentes cosas de Lanzarote


Foc i espectacle a la Geltrú | Diari de Vilanova\nFoc i espectacle a la Geltrú\nLes bèsties que acompanyaran al Drac gran de la Geltrú i al Drac petit de la Geltrú són el Drac de tres caps de Sant Pere de Ribes, la Víbria de Castelló i el Drac Badalot de l’Arboç\nEl Tomb de Foc tindrà lloc avui, després de l'Espectacle Infernal\nRedacció, Vilanova i la Geltrú | 12/08/2017 a les 11:00h\nArxivat a: Societat, Festa Major de la Geltrú, Taboo, Amics del Drac de la Geltrú, castell de la geltrú, Espectacle infernal, Tomb de Foc\nTres dracs més acompanyaran els drac gran i petit de la Geltrú\nL’Associació d’Amics del Drac de la Geltrú ha organitzat el Tomb de Foc en el marc de la Festa Major de la Geltrú. L’acte tindrà lloc avui i començarà a les vuit de la tarda al Castell de la Geltrú amb la Plantada de les bèsties. Enguany, les bèsties que acompanyaran al Drac gran de la Geltrú i al Drac petit de la Geltrú són el Drac de tres caps de Sant Pere de Ribes, la Víbria de Castelló i el Drac Badalot de l’Arboç. El Cabró, la Malèfica i altres éssers malèfics protagonitzaran l’Espectacle Infernal a les deu de la nit. Aquest esdeveniment tindrà lloc a la plaça de Font i Gumà.\nA continuació, el Tomb de Foc envairà els carrers de la Geltrú, amb les bèsties, els tabalers i els éssers malèfics acompanyats de la batucada de Taboo percussió. El recorregut anirà des de la plaça de Font i Gumà fins a la de l’Associació dels Alumnes Obrers, passant pel carrer Arengaders, Verger del Mestre Toldrà, la plaça Assumpció, el carrer del Castell, el carrer dels Terrissaires, la plaça Sagrat Cor, el carrer de les Roques, la plaça Lledoners, el carrer de Bonaire, la plaça del Portal de Sitges, el carrer de Sitges, la rambla del Castell i el carrer Cristòfol Raventós.\nL’esdeveniment compta amb la col·laboració de l’Ajuntament de Vilanova, la Diputació de Barcelona, l’Associació de Veïns de la Geltrú -que són els organitzadors de la Festa Major de la Geltrú-, Taboo percussió i l’Associació de Voluntaris del Garraf.\nEls organitzadors recorden que, per qüestions de seguretat, els participants han d’anar vestits amb barret de palla, amb roba de cotó, mocadors i calçat esportiu. També aconsellen als veïns geltrunencs mantenir, també per seguretat, portes i finestres tancades, persianes abaixades, aparadors i vidres protegits, retirar tendals i elements inflamables, treure la roba estesa, retirar els vehicles dels carrers i no tirar aigua.\nLa batucada, present amb Taboo percussió\nTaboo percussió va néixer a Vilanova i la Geltrú l’any 2011. Els seus components van voler sortir dels cànons preestablerts de les batucades tradicionals i arriben al Tomb de Foc d’enguany amb ganes d’oferir un espectacle diferent de tot el que es coneix fins al moment. La colla combina ritmes moderns com el funk, el hip-hop, la samba o el reggaeton amb balls i coreografies.\nTaboo percussió també ha col·laborat amb fundacions i projectes solidaris, com La Marató de TV3 o la Creu Roja.\nTronada Infernal de les Diablesses de la Geltrú\nLa Geltrú comença dijous sis dies d'intensa Festa Major\nLa Moixiganga commemora el 25è aniversari de la seva recuperació\nLa Geltrú ja viu la Festa Major


Mirada crítica: El cost dels antiavalots: 17,3 milions en furgonetes, armes i munició\nEn els darrers 10 anys, la Generalitat ha destinat 17,3 milions d’euros a equipar les unitats d'antiavalots dels Mossos d'Esquadra. D’aquesta quantitat, més de 2 milions han servit per comprar armament: porres, pilotes de goma, llançadors i cartutxos. CRÍTIC ha accedit a la totalitat de la despesa mitjançant una petició de dret d’accés a la informació pública que inicialment va ser denegada. Tot i la insistència d’aquest mitjà, ni els Mossos ni Interior han accedit a comentar les dades “per motius de seguretat”.\nEl Corte Inglés s'ha endut 412.000 euros per la venda de botes i de roba per a la policia catalana


Compromís demana un pla específic per eliminar els polls de les escoles – Compromís Corts Valencianes\nNavarro proposa crear una comissió mixta entre la Conselleria de Sanitat i la d’Educació que el desenvolupe i l’aprove\nLa diputada i portaveu de Compromís a la Comissió de Sanitat a les Corts, Isaura Navarro, ha presentat una proposta per tal que es creeuna comissió mixta entre la Conselleria de Sanitat Universal i Salut Pública i la Conselleria d’Educació, Investigació, Cultura i Esport, que s’encarregue d’aprovar un Pla específic encaminat a la eliminació dels polls en les escoles.\nSegons Navarro, “els col·legis són els principals focus de contagi dels polls. Les escoles públiques compten amb protocols d’avís i reacció davant la detecció, una mesura que la pràctica demostra que és insuficient. El problema és que no existeixen tractaments preventius, per la qual cosa és fonamental detectar el més prompte possible els casos que es produïsquen, per a evitar les plagues i contagis, una realitat hui en dia als centres educatius i que afecta especialment als més menuts i menudes”.\n“Els polls és un dels problemes que més preocupa a pares i mares per la dificultat d’acabar amb ells, la reiteració, les molèsties que generen i pel cost econòmic que suposa per a les famílies que es veuen afectades. Segons l’Associació Espanyola de Pediatria, al costat del refredat comú, aquesta és una de les malalties més contagioses. El poll del cap és l’únic que no pot transmetre malalties sistèmiques, no obstant açò, és el que ha despertat més interessos per la seua alta prevalença i perquè, en els últims anys, estan apareixent resistències als pediculicides o productes destinats a combatre els polls”.\n“El tractament contra els polls, a més dels pediculicides, també inclou l’eliminació mecànica de polls i llémenes i possiblement mesures ambientals per a previndre la transmissió de la reinfestació. Encara que els pediculicides eliminen polls, nimfes i llémenes no sempre tenen una eficàcia del 100%. Les fallades del tractament depenen dels productes, de l’ús correcte dels productes, de si es tracta d’una infestació important, de si es produeix reinfestació i de la resistència que és present al tractament”.\n“Sobre la resistència als productes, tant l’Acadèmia Espanyola de Dermatologia i Venereologia com el Col·legi Oficial de Farmacèutics de València destaquen que la resistència als tractaments amb pediculicides s’origina com a conseqüència d’un ús indiscriminat dels mateixos, ja que de vegades s’utilitzen aquests productes de manera preventiva, la qual cosa genera que els polls es tornen resistents. Fet que, d’altra banda, és un exemple de la falta d’informació que es produeix per part dels usuaris davant els polls i el procediment per a eliminar-los, i que posa de manifest la necessitat d’un pla específic per eradicar estos insectes de les escoles i els xiquets i xiquetes”, ha conclòs la diputada Isaura Navarro.\n←D’un temps que ja és el nostre\nLes Corts aproven la proposta de Compromís de crear un mapa de centres d’ensenyaments artístics→


Smolensk - Viquipèdia, l'enciclopèdia lliure\nSmolensk - Смоленск (rus) és una ciutat de l'oest de Rússia, capital de la província de Smolensk, situada al costat del riu Dnièper. Aquesta ciutat envoltada de murs, que es troba a 360 kilòmetres al sud-oest de Moscou, ha estat destruïda diverses vegades durant la seva llarga història. Durant les invasions de Napoleó i Hitler, Smolensk estava en les seves rutes. Avui dia és una ciutat industrial especialitzada en productes electrònics, tèxtils i alimentaris. El nom de la ciutat deriva del rierol Smolnya, el nom del qual no està tan clar: podria ser la paraula en antic eslau per anomenar el txernozem (чернозём) o sòl negre, que probablement acoloria les seves aigües. També s'ha proposat un altre origen en el mot rus smola, que tant vol dir "resina" com "quitrà". La zona està envoltada de pins, i fou un cop processadora exportadora de resina.\n54° 46′ 58″ N, 32° 02′ 43″ E / 54.7828°N,32.0453°E / 54.7828; 32.0453Coord.: 54° 46′ 58″ N, 32° 02′ 43″ E / 54.7828°N,32.0453°E / 54.7828; 32.0453\nGubèrnia de Smolensk\nWestern Oblast (en)\nSmolensky District (en)\nSiege of Smolensk (1654) (en)\nSiege of Smolensk (1632–1633) (en)\nSiege of Smolensk (1613–1617) (en)\nSiege of Smolensk (1514) (en)\nSiege of Smolensk (1502) (en)\nSiege of Smolensk (1404) (en)\nSiege of Smolensk (1285/1286) (en)\nVladimir Sovarenko (en) (2016–)\n1.2 Entre Rússia, Lituània i Polònia\nMonument de les Àligues\nSmolensk es troba entre les ciutats russes més antigues. La primera menció escrita que es conserva de la ciutat és de l'any 863, dos anys després de la fundació de la Rússia antiga. Segons la Crònica de Nèstor, la ciutat, probablement aleshores situada a les excavacions de Gnezdovo, era la capital dels krívitxs eslaus el 882 quan Oleg la va conquerir durant la seva travessia de Nóvgorod a Kíev. Dues dècades abans la ciutat ja era coneguda, com demostra la decisió dels cabdills variags Askold i Dir de no atacar-la al creure's incapaços de derrotar una ciutat de la seva mida.\nEl primer cronista estranger en mencionar Smolensk va ser l'emperador Constantí VII al seu De Administrando Imperio (c. 950) com a ciutat clau en l'anomenada ruta dels varegs als grecs. Suposadament hauria estat en aquesta ciutat on arranjaven les seves barques amb la resina i el quitrà que s'hi produïa.\nMonument dels Defensors de la Ciutat\nEl principat de Smolensk es va fundar cap al 1054, i es va desenvolupar molt ràpidament gràcies a la seva posició central en les terres russes. Cap al segle xii el principat era un dels que posseïen més poder a Europa de l'Est, tant que de fet la dinastia de Smolensk estava al tron del Principat de Kíev o Rus' de Kíev. D'aquesta època són les nombroses esglésies de la ciutat, incloent-hi les de Sant Pere i Sant Pau (1146, reconstruïdes després de la Segona Guerra Mundial) i de Sant Joan Baptista (1180, així mateix reconstruïda), i la més admirable, la Svirskaia (del 1197, encara en peu), considerada la més bella construcció a l'est de Kíev.\nEntre Rússia, Lituània i PolòniaModifica\nEs va salvar de la invasió mongòlica del 1240, però va haver de pagar tribut a l'Horda d'Or, i va arribar fins i tot a esdevenir una penyora per acabar amb la disputa entre Lituània i el Principat de Moscou. El darrer dels seus sobirans va ser Jordi de Smolensk, durant el nefast regne del qual va ser envaïda per Vytautas el Gran de Lituània en tres ocasions: 1395, 1404 i 1408. En ser incorporada al Gran Ducat de Lituània, alguns dels boiars de la ciutat es varen traslladar a Vílnius, mentre que els descendents dels seus prínceps governants fugiren a Moscou.\nAmb una població de desenes de milers d'habitants, Smolensk era amb tota probabilitat la ciutat més gran de la Lituània del segle xv, i tres dels seus regiments varen ser decisius durant la batalla de Grunwald contra l'Orde Teutònic. La reconquesta russa de Smolensk per part de Vassili III de Moscou en 1514 durant les guerres moscovito-lituanes va ser un cop duríssim contra els lituans. Per commemorar aquest fet, el tsar va fundar el Monestir de Novodévitxi a Moscou i el va dedicar a la icona de la Mare de Déu de Smolensk.\nPer tal d'estalviar-se futurs atacs de la República de les Dues Nacions lituano-polonesa, Borís Godunov va fortificar la ciutat. El kremlin de pedra de Smolensk, construït de 1597 a 1602 és encara el més gran de Rússia, amb els seus amplíssims murs i un bon nombre de torres de guaita. Aquests esforços, malgrat tot, no varen poder evitar la invasió lituano-polonesa el 1611 després d'un setge de 20 mesos que havia començat el 1609, durant les Dimitríades, i aprofitant l'interregne rus. Un Principat de Moscou afeblit va cedir el territori de Smolensk a la República de les Dues Nacions a la Pau de Deulino i durant tres anys fou la capital del voivodat de Smolensk.\nPer tal de recobrar la ciutat, el principat moscovita va començar l'anomenada Guerra de Smolensk contra la República el 1632, però va ser vençut pel rei Ladislau IV Vasa i la ciutat va romandre en mans poloneses. El 1633 el bisbe oriental Lew Kreuza hi va traslladar la seva residència, que més endavant esdevindria l'església ortodoxa de Santa Bàrbara. Les hostilitats no s'acabaren aquí: el 1654 va començar una altra guerra entre Rússia i Polònia, aprofitant l'afebliment dels polonesos per la rebel·lió dels cosacs ucraïnesos i la invasió sueca o "Diluvi". Després de patir un altre setge, els russos prengueren la ciutat novament amb la fugida dels batallons polonesos. A la Pau d'Andrússovo de 1667 la República de les Dues Nacions va renunciar a qualsevol exigència sobre Smolensk.\nSmolensk ha estat de sempre un lloc especialment venerat pels russos, no només per la seva catedral, que conté una icona ortodoxa atribuïda a Sant Lluc o el seu lloc estratègic per a la defensa de Moscou. La catedral de l'Assumpció va ser un projecte que trigà més d'un segle en ser finalitzat. El 1708 va esdevenir la capital d'una gubèrnia.\nL'agost de 1812 dos dels exèrcits més grans de la història van lluitar a la ciutat, i durant la Batalla de Smolensk (1812), Napoleó hi va entrar, tal com descriu Lev Tolstoi a Guerra i Pau. Hi van morir uns 30.000 homes. El 1912 s'hi van instal·lar monuments militars i de les Àligues per commemorar el centenari de la desfeta de Napoleó.\nJust després de la Revolució d'Octubre, quan Bielorússia encara es trobava en mans alemanyes, Smolensk va esdevenir un centre important per a la vida política i intel·lectual bielorussa, tot i ser part política de Rússia. El 1918 les forces d'ocupació alemanyes la van declarar el governadorat de Smolensk part constituent de la República Popular Bielorussa, el qual només va ser efectiu durant un any. El 1919 el govern de la República Popular Bielorussa es va traslladar a Minsk des de Smolensk quan els intervencionistes polonesos hagueren abandonat la capital bielorussa.\nDurant la Segona Guerra Mundial Smolensk tornà a ser l'escenari d'una de les seves més grans batalles, la Batalla de Smolensk (1941). Dos anys més tard l'exèrcit rus inicià una ofensiva per eliminar la presència de l'exèrcit alemany a la zona, en la denominada Batalla de Smolensk (1943). Més del 93% de la ciutat va quedar destruït arran del conflicte i l'antiga icona va desaparèixer per sempre. Va ser declarada ciutat heroica després de la guerra.\nVyatxeslav Stepanov (1889-1950), matemàtic i professor de la universitat de Moscou\nAl·la Xélest (1919-1998), ballarina, coreògrafa i professora de ballet.\nEvolució demogràfica de Smolensk (1897-2005)\nPoblació 46.900 56.400 79.000 157.000 147.000 211.000 250.000 316.500\nLa ciutat és un important nus ferroviari i un destacat centre comercial, cultural i industrial. En la seua indústria predominen els productes per a la construcció de carreteres, la maquinària, els tèxtils i els productes alimentaris.\nSmolenks per a turistes (en rus)\nObtingut de «https://ca.wikipedia.org/w/index.php?title=Smolensk&oldid=30268813»\nDarrera modificació: 5 juny 2022 a les 10:10\nLa pàgina va ser modificada per darrera vegada el 5 juny 2022 a les 10:10.


Sessió presencial: Dilluns 1 d'Abril de 2019 Horari: 11:00 - 13:00h.\nSessió presencial: Dilluns 8 d'Abril de 2019 Horari: 11:00 - 13:00h.\nSessió presencial: Dilluns 15 d'Abril de 2019 Horari: 11:00 - 13:00h.\nSessió presencial: Dilluns 29 d'Abril de 2019 Horari: 11:00 - 13:00h.\nSessió presencial: Dimecres 3 d'Abril de 2019 Horari: 15:00 - 17:00h.\nSessió presencial: Dimecres 10 d'Abril de 2019 Horari: 15:00 - 17:00h.\nSessió presencial: Dimecres 17 d'Abril de 2019 Horari: 15:00 - 17:00h.\nSessió presencial: Dimecres 24 d'Abril de 2019 Horari: 15:00 - 17:00h.\nSessió presencial: Dijous 4 d'Abril de 2019 Horari: 15:00 - 17:00h.\nSessió presencial: Dijous 11 d'Abril de 2019 Horari: 15:00 - 17:00h.\nSessió presencial: Dijous 25 d'Abril de 2019 Horari: 15:00 - 17:00h.\nSessió presencial: Dijous 4 d'Abril de 2019 Horari: 19:00 - 21:00h.\nSessió presencial: Dijous 11 d'Abril de 2019 Horari: 19:00 - 21:00h.\nSessió presencial: Dimecres 17 d'Abril de 2019 Horari: 19:00 - 21:00h.\nSessió presencial: Dijous 25 d'Abril de 2019 Horari: 19:00 - 21:00h.\nSessió presencial: Divendres 5 d'Abril de 2019 Horari: 09:00 - 11:00h.\nSessió presencial: Divendres 12 d'Abril de 2019 Horari: 09:00 - 11:00h.\nSessió presencial: Divendres 26 d'Abril de 2019 Horari: 09:00 - 11:00h.\nSessió presencial: Divendres 3 de Maig de 2019 Horari: 09:00 - 11:00h.\nSessió presencial: Divendres 5 d'Abril de 2019 Horari: 11:00 - 13:00h.\nSessió presencial: Divendres 12 d'Abril de 2019 Horari: 11:00 - 13:00h.\nSessió presencial: Divendres 26 d'Abril de 2019 Horari: 11:00 - 13:00h.\nSessió presencial: Divendres 3 de Maig de 2019 Horari: 11:00 - 13:00h.\nObertura de la inscripció 26/04/2019 a les 08:30h.\nObertura de la inscripció 27/04/2019 a les 08:30h.\nObertura de la inscripció 28/04/2019 a les 08:30h.


Cas ‘Bestiari il·lustrat’. La llibertat d’expressió no pot ser una excepció - SPC Sindicat de Periodistes de Catalunya - Sindicat de Professionals de la Comunicació\nInici/Altres comunicats/Cas ‘Bestiari il·lustrat’. La llibertat d’expressió no pot ser una excepció\nLa denuncia feta pel col·lectiu d’extrema dreta Manos Limpias no pot ser excusa perquè es coaccioni companys que al llarg de desenes de capítols han enriquit el panorama cultural de l’audiència del Canal 33. No entrarem en l’oportunitat del guió de l’últim programa emès, acabat fa mesos. Però hi ha organismes professionals suficients, interns i externs, per fer-ne la crítica, sense que s’hagi de dirimir a través del Codi Penal. I l’oportunitat de l’emissió no és responsabilitat de la directora, a qui s’ha fet dimitir, sinó de superiors seus a qui pel que es veu la direcció no li ha reclamat comptes.\nLa Secció sindical de l’SPC a TV3 exigeix que l’Audiència Nacional s’abstingui en aquest cas, recomana a la direcció de la CCMA que no col·labori en la investigació i demana que es continuïn emetent els nous capítols del programa amb la direcció que es cregui convenient.\nI reclama un cop més al portaveu del Govern, Francesc Homs, que no s’erigeixi com a direcció de facto de TV3, i abandoni la concepció instrumental i patrimonial dels mitjans públics de la Generalitat, que no són del govern sinó de tota la societat catalana.


Parets cobrarà les escoles bressol en funció dels ingressos de les famílies - somParets\nParets cobrarà les escoles bressol en funció dels ingressos de les famílies\nS’aplicaran criteris de tarifació social a partir del curs 2019-20 basats en una fiscalitat progressiva\nDimarts, 30 d'octubre de 2018 | 18:15h\nLa mesura s'aplicarà a les tres escoles bressol municipal: La Cuna, El Cirerer i El Gargot (a la imatge).\nParets aplicarà la tarifació social a les tres escoles bressol municipals: La Cuna, El Cirerer i El Gargot, a partir del curs que ve. És a dir, que les famílies pagaran les quotes en funció del seus ingressos. Una mesura inclosa a les ordenances fiscals que es van aprovar al darrer ple gràcies a les abstencions d’Ara Parets ERC i Ciutadans.\nAquesta tarifació social, que s'aprovarà a través de preu públic abans de març de 2019, representarà un descens de les quotes mensuals a les escoles bressol o bé un increment en funció dels ingressos de les famílies del municipi. Una mesura acordada amb ERC i per la qual cosa l’alcalde, Francesc Juzgado, celebrava “que s’hagi pogut arribar a acords”. Mentre que Jordi Seguer, portaveu d’ERC, afirma que "per primera vegada en aquest mandat hem pogut mantenir moltes trobades per debatre propostes, recollir les respostes i tornar-les a discutir".\nVisita del diputat Homet\nPrecisament el passat dissabte, dia 27, el diputat d’ERC Rafael Homet, va oferir una xerrada a Parets sobre el futur de l’educació, on va defensar l'aplicació de la tarifació social no només en serveis educatius municipals com les escoles bressol, sinó també en les musicals:: “Ens hem de preguntar qui tenim i qui no tenim a les nostres escoles bressols o escoles de música. Hi ha moltes famílies de classes treballadora que no hi poden accedir". Per això va assenyalar la progressivitat fiscal com “una gran oportunitat educativa”.


Dessuadora "República Catalana"\nSi volguessis la talla XS o XXXL, hauries d'enviar un correu a botiga@assemblea.cat.\n'Dessuadora "Donec Perficiam"\nDessuadora unisex amb caputxa amb 2 butxaques davanteres tipus cangur. Part inferior i punys elàstic. 50% cotó + 50% polièster.\nDessuadora dona "Fem la República" - color blau\nTalles d’S a XL.\nDessuadora dona "Fem la República" - color negre\nDessuadora home "Fem la República" - color blau\nDessuadora home "Fem la República" - color negre


El Bou de Reus: Comunicat oficial\non de desembre 07, 2006\nL'Ajuntament anuncia una actuació del Bou de Reus sense contractar-lo\nM. RODRÍGUEZ. El Punt. Reus\nTot i que el programa de festes del barri de la Puríssima Concepció anuncia una cercavila del Bou de Reus per demà, finalment no es farà. Ahir, a través d'un comunicat, els portadors del Bou es mostraven sorpresos d'haver-se vist en el programa: «Sense que ningú ens hagi avisat que ens contractaven per a aquest acte.» Segons el mateix escrit, «la regidoria de Relacions Cíviques va temptejar algun soci del Bou per a aquesta actuació, però en cap moment es va tancar res, ni va haver-hi cap mena d'acord».\nL'associació cultural «lamenta aquest fet i el greuge que involuntàriament pugui patir l'AV de la Concepció i els veïns d'aquest barri». També afirma: «Donades les circumstàncies, el Bou actuaria gratuïtament si tingués temps de reunir efectius humans per fer una cercavila, però amb tan poc temps i estant al mig d'un pont festiu veiem materialment impossible actuar.»\nLa presidenta de l'Associació de Veïns, Carmela Sedó, també lamentava aquest fet i assegurava que aquesta qüestió el portaven des de la regidoria de Relacions Cíviques.\nLes festes van començar ahir amb el pregó de Josep Maria Fargas i s'allargaran tot el cap de setmana.


La Festa Major de 2020 serà diferent o no serà. La pandèmia per la Covid-19, que ja ha fet ajornar o suspendre altres esdeveniments festius, lúdics, culturals o esportius tant a la nostra ciutat com arreu del país tindrà una marcada incidència en la festa gran de Vilanova i la Geltrú, que "no anul·larà sinó que adaptarà la celebració".\nAquest migdia l'alcaldessa de la ciutat, Olga Arnau i la regidora de Cultura de l'Ajuntament de Vilanova i la Geltrú, Adelaida Moya, n'han detallat els principals trets, després de setmanes de treball conjunt amb els Pabordes i Pabordesses de Festa Major, organitzadors de la festa, i amb les entitats de cultura popular de la capital del Garraf. L'alcaldessa Arnau ha afirmat que “la voluntat és que hi hagi Festa Major el dia 5 d'agost, diada de la Mare de Déu, però amb aquestes circumstàncies que estem vivint serà una Festa Major especial i adaptada a la situació i a les mesures de seguretat que hem de seguir”.\nL'alcaldessa de VNG ha expressat la seva “solidaritat i empatia amb els pabordes d'enguany” agraint la implicació de l'equip organitzador i “la comprensió que han mostrat per les circumstàncies excepcionals que envolten la Festa Major de 2020”. Així mateix Olga Arnau, que ha reiterat que “no anul·lem però sí adaptem la celebració a uns dies concrets”, ha posat l'accent en el treball conjunt entre l'Ajuntament i les entitats festives per abordar la Festa Major i ha manifestat que “hi ha un consens absolut sobre el format de Festa Major que viurem”. En aquest sentit “vull transmetre l'agraïment a les entitats per la seva coresponsabilitat i solidaritat envers totes les celebracions que es podran fer”.\nMalgrat aquestes adaptacions en el format i malgrat la Festa Major de 2020 serà diferent i excepcional, l'alcaldessa de VNG ha convidat la ciutadania a viure la festa i tot afirmant que “la Festa Major és la festa del poble i és la nostra adhesió a la festa el que li dona sentit i el que la manté viva”.\nPer la seva banda, la regidora de Cultura Adelaida Moya ha manifestat que fa mesos que es treballa fent seguiment acurat de totes les mesures que han anat apareixent arran de la crisi sanitària. “Ha estat un treball conjunt i el màxim de participat amb els protagonistes de la Festa Major. Pensàvem que era important no prendre aquests decisions nosaltres sols i que fossin el màxim de participades possibles”. Adelaida Moya ha reconegut que en un principi es va arribar a pensar amb un cert optimisme “que la Festa Major podria ser una moment de retrobament social i que es podria fer algun tipus de cercavila o algun acte. Mica en mica la realitat s'ha anat imposant i cal destacar que sempre tothom ha tingut clar que el més important era la salut del públic i dels balladors”. La realitat que tenim ha imposat una festa diferent i és que tal i com ha dit la regidora de Cultura, “la Covid entre altres coses ha alterat aquesta forma de viure que tenim els vilanovins i vilanovines, de compartir molt la festa al carrer, de fer servir d'escenari les places i carrers de la ciutat, això enguany serà impossible, per tant ho hem de repensar i ens hem de reinventar”.\nAdelaida Moya ha volgut convidar tothom a aprofitar aquesta Festa Major excepcional per fer “introspecció, per revisar-nos i analitzar els per què i els com d'aquesta celebració. Per què celebrem la Festa Major; Per què ho fem el 5 d'agost; Per què la Mare de Déu de les Neus; Per què el Vot del Poble. És un bon moment per centrar-nos en totes aquestes qüestions”. La regidora Moya ha reiterat que hi haurà aquests actes troncals de la celebració per tant “hi haurà Convit de Festa Major, Ofici de Festa Major, el dia 5 al matí i hi haurà Vot del Poble, que com tots sabeu, és la part essencial de la Festa Major, si no hi ha Vot del Poble no hi ha Festa Major”. A més a més, la regidora Moya ha insistit que seran uns dies on la ciutat respirarà Festa Major, “hi haurà guarniment a la rambla, hi haurà els morterets i els focs artificials del Vot del Poble. Intentarem que aquests dies de festa, la ciutat noti i pugui palpar en l'ambient que malgrat hagi de ser en petit format sí que serà Festa Major”.\nLa cercavila del Vot del Poble, a La Sala\nA banda d'aquests actes tradicionals de la festa, Adelaida Moya ha avançat que es duran a terme altres actes, concerts de música i teatre “ni que sigui en una expressió mínima en un emplaçament on es pugui controlar l'aforament i les mesures de seguretat”. Finalment, la regidora de Cultura ha explicat que el tradicional protagonisme que tenen les places i carrers de la ciutat es traslladarà a l'interior i més concretament al Centre d'Art Contemporani La Sala que de l'1 d'agost al 13 de setembre acollirà una exposició, que s'està preparant amb la col·laboració de les entitats, “que reproduirà la cercavila del Vot del Poble. Comptarem amb la imatgeria de Festa Major i ho combinarem amb imatges històriques, audiovisuals, so i també hi haurà presència de la cercavila de l'Imaginari”. Així mateix, divendres 16 de juliol també es farà la presentació oficial del cartell i marxandatge de la Festa Major de 2020 de la mà dels Pabordes i Pabordesses de Festa Major, equip de persones que repetiran l'organització de la Festa Major de 2021.\nEl Vot del Poble s`adaptarà en el format a les mesures de seguretat vigents\nLa tradicional exhibició de balls de la plaça de la Vila donarà pas a una exposició a La Sala\nLes cercaviles no es podran veure enguany pels carres i places de VNG\nOlga Arnau i Adelaida Moya compareixen per explicar que VNG tindrà una Festa Major especial


Col·lapse a les Arenas per un número de la Loteria de Nadal\nEl dècim amb el número 87884 de la loteria de Nadal s'ha convertit en un dels més cercats d'aquest 2021\nMercè Alsina | dimecres, 22 de desembre del 2021, a les 09.59\nEl dècim amb el número 87884 per al sorteig de la loteria de Nadal 2021 s’ha convertit en un dels més cercats d’aquest any. Un fet que ha agafat per sorpresa l’administració de loteria de Barcelona situada al centre comercial Arenas Barcelona. En Víctor Alfonso Fernández és l’encarregat de vendre butlletes de loteria d’aquesta administració, i confessa els va sobtar la bogeria per aconseguir el número 87884: “El telèfon no parava de sonar” i centenars de persones s’interessaven per comprar-lo.\nL’administració de loteria Las Arenas va rebre entre 200 i 300 trucades preguntant pel dècim. Però, quina història s’amaga darrere d’aquesta butlleta? El 87884 s’ha fet viral a Fuente Obejuna, una petita localitat de Còrdova on un veí va decidir regalar de manera anònima dècims amb aquest número entre els seus habitants. Un gest inspirat en l’anunci de la loteria de Nadal del 2021. Aquesta notícia va aparèixer a diversos mitjans i llavors va començar la recerca del número viral. Molts usuaris van detectar que l’administració de loteria de Les Arenes tenia dècims amb el 87884 i això va generar una allau de peticions per obtenir-lo.\nEl sorteig se celebrarà el 22 de desembre al Teatro Real de Madrid i repartirà vuit milions d’euros més que l’any passat\nAltres números de loteria de Nadal amb molta demanda\nEl número de Fuente Obejuna no és l’únic que ha despertat l’interès dels compradors de loteria a Barcelona. Víctor Alfonso Fernández assegura que han rebut moltes peticions per comprar el 29991 per la similitud amb el 19921, la data d’erupció del volcà de La Palma.\nUn altre dels que recorden a Les Arenes és un dècim que el 2019 es va fer famós perquè una vident va predir que tocaria. Un número que venien en aquesta administració i que va generar una cua quilomètrica per obtenir-lo. El número no va tocar, però va obtenir un quart premi.\nLa maledicció dels dècims de la loteria de Nadal acabats en 1\nNomés en vuit ocasions el número del primer premi tenia una xifra acabada en 1\n— Centre Comercial Arenas de Barcelona — loteria — Nadal\nAlmirante: “Si fem àpats de Nadal en dies consecutius, convé fer-se un test cada dia”\nLa celebració del Nadal interreligiós del Raval torna al format presencial\n“Gent estrangera, europea, sí; però immigrants, no”: així discriminen immobiliàries per llogar pis\nEl Gremi de Restauració de Barcelona demana la continuïtat del Primavera Sound


Nova app terrassenca per agafar tanda i evitar fer cues al mercat\nAplicació mòbil MyTurn | Pàgina web MyTurn\nL'aplicació mòbil estalvia fer cues físicament i permet fer altres activitats mentre s'espera el torn\nAgafar tanda a través d’una aplicació mòbil i estalviar fer cues presencials a l’hora d’anar a comprar ara és possible gràcies a MyTurn. MyTurn és una nova aplicació mòbil dissenyada per no perdre temps a les parades dels mercats a l’hora d’anar a comprar, agafant tanda a través de l’app i anant al comerç de manera presencial quan sigui el seu torn. Està creada pels terrassencs Ramon Ramos i Ramon Iborra, qui van pensar en aquesta idea durant la pandèmia, veient el temps que perdien anant al mercat, segons informen a Valor Afegit de TV3.\n“La idea va sorgir quan durant el confinament em vaig trobar al mercat fent diverses cues alhora, sense l’opció de poder-me moure per no perdre el meu torn a cap de les parades. Em vaig adonar de com seria de beneficiós poder apuntar-me a les cues a través d’una aplicació sense necessitat d’haver d’esperar davant i poder així gestionar millor el meu temps i la meva experiència de compra”, informen a la seva pàgina web.\nL’aplicació mòbil et permet agafar tanda en els establiments que estiguin adherits al sistema sense haver de fer-hi cua físicament, i un cop agafat el número, t’informa de per quin van i el temps que falta perquè t’atenguin. Simplement s’ha de descarregar l’app, enregistrar-se i començar a demanar torn des d’on es vulgui i MyTurn avisarà quan s’acosti el torn.\nAddicionalment, el sistema posa en una sola cua tant els que han demanat tanda a través de l’aplicació com els que han demanat tanda físicament a la parada. Això és possible a través de la mateixa màquina expenedora dels tiquets, que està connectada directament amb el sistema de l’aplicació mòbil, i permet fer una única cua. Així doncs, si una persona demana el número 14 presencialment a la parada, i uns segons més tard una altra persona ho demana des del mòbil, a aquesta li sortirà el número 15. I si una altra ho torna a demanar a la botiga presencial, li sortirà el 16.\nA part de l’estalvi del temps, MyTurn té moltes altres avantatges: la comoditat de demanar tanda amb un sol clic, descobrir l’oferta de comerços locals i les seves promocions exclusives, evitar aglomeracions als establiments, i organitzar millor el temps als mercats. Ramos i Iborra ja pensen en fer un pas més endavant, i que l’aplicació també serveixi per posar en contacte els botiguers amb els clients. A més, no descarten estendre aquest sistema per altres activitats.


La Plataforma Sabadell Lliure de Corrupció lamenta que els magistrats de la Sala Civil i penal del TSJC mantinguin una actitud contrària a la participació ciutadana en la justícia\nEl TSJC imposa una fiança de 6.000 € a la Plataforma SBDLC per a poder comparèixer en la peça del cas Mercuri en la que està imputada la diputada Montserrat Capdevila\nEls magistrats de la Sala Civil i Penal del Tribunal Superior de Justícia de Catalunya, TSJC, han resolt favorablement el recurs que la Plataforma Sabadell Lliure de Corrupció va interposar el passat mes de maig contra la decisió d’aquest tribunal de denegar la petició de personar-se a la peça 25 bis del Cas Mercuri, que investiga una presumpta malversació de fons públics per part de la diputada Montserrat Capdevila.\nAquesta admissió a poder comparèixer però, està condicionada al dipòsit d’una nova fiança de 6.000 euros en un termini de 8 dies, quedant fora del procés en cas de no poder dipositar-la. Una quantitat que la Plataforma SBDLC no disposa i que difícilment podrà assolir en aquest termini, significant a la pràctica apartar de manera conscient a la Plataforma de la causa contra la imputada Montserrat Capdevila. Aquesta actitud del TSJC contrasta amb la del Jutjat d’instrucció na1 de Sabadell que va admetre la personació de la Plataforma SBDLC en la resta de peces del cas Mercuri sense interposar cap tipus de fiança.\nDes de la Plataforma SBDLC considerem aquesta actitud dels magistrats totalment contraria a la participació de la ciutadania en la justícia. En un moment en que hi ha un clam a favor d’apropar la justícia a la ciutadania i que la lluita contra la corrupció és una responsabilitat del conjunt de la societat, és inadmissible que des estaments judicials enlloc d’afavorir l’acció popular l’impedeixi amb traves econòmiques desproporcionades i inassumibles.\nVolem recordar que la Plataforma ja ha hagut d’assumir una fiança, també desproporcionada, de 6.000 euros per exercir l’acusació popular en la peça coneguda com a Montcada, també dins del cas Mercuri, costejada mitjançant aportacions de particulars.\nDes de la Plataforma Sabadell Lliure de Corrupció no podem deixar de fer pública aquesta actitud judicial que, a més de menystenir el paper de l’acció popular, desvalora la voluntat de col·laborar amb la justícia per a depurar responsabilitats en el Cas Mercuri.\nPlataforma Sabadell Lliure de Corrupció


Seül no és només Gangnam… « El Racó d'en Busu\nSeül no és només Gangnam…\nNov25 de templeofanubis\nEl post d’avuí és per donar les gràcies a les entrevistes de feina que he fet, ja que gràcies a elles he pogut veure una altra part de Seül que no es troba a les guíes turístiques ni als llibres. Aquelles zones que tot i no ser famoses, segueixen tenint el seu encant. Les entrevistes poden ser una molt bona eïna per a poder visitar zones residencials, zones comercials, zones desol·lades o fins i tot, per descobrir nous restaurants, nous indrets on perdre’s pels carrers o simplement parts de la ciutat que estàn tan amagades que si no fos pel fet de que he d’anar a la entrevista concreta, no les hauria vist.\nEl primer indret que us vull mostrar és Sinonhyeon (시넌현). Es tracta d’un barri més aviat d’oficines i no gaire comercial, tot i que té el seu encant, ja que es pot veure de forma molt clara la diferència que hi ha (i el contrast que hi ha) entre la part moderna de la ciutat i la part més tradicional i típica: la zona dels restaurants. Resulta molt curiós com caminant per aquí un pot veure un edifici de possiblement unes 30 plantes, i justament un carrer per darrere de l’entrada d’aquest edifici una renglera de restaurants típics que no supera les 2 plantes. El contrast és molt inmens i a cops dóna la sensació de que no estiguis al mateix lloc que fa uns minuts. Dels carrers pels que vaig estar durant la meva entrevista al Nescafé per a fer de tutor de alumnes, en destacaria que si un va pels carrers posteriors a l’entrada de la cafeteria, es trobarà amb una pendent de carrers considerable que dónen una imatge bastant curiosa que recorda molt a les imatges que tenim en ment de San Francisco (tot i que no hi he estat) amb els carrers molt desiguals i amb pujades i baixades molt pronunciades. Pel que fa als preus de les coses, no em va resultar excessivament car tot i que el millor com sempre és anar pels carrerons a la recerca d’alguna “ganga”.\nTot i que les imatges parlen per si soles, es pot veure el contrast de carrers, a Sinonhyeon.\nDues altres zones que vaig estar visitant aquests dies van ser els carrers Euljiro (을지로) i Gwanhwamun (광화문). El que puc dir d’aquest primer lloc és que és simplement un carrer, jajajaja. La veritat és que no té gaire atractiu en quan a carrer, ja que tampoc es tracta d’una zona turística. Potser es pot destacar del primer, l’enorme centre comercial que hi ha a una de les sortides del metro, però per la resta, no hi ha gaire a dir. Pel contrari, 광화문, es tracta d’una zona de negocis i comercial però en canvi, sí que té un atractiu, ja que disposa d’un recinte amb una estàtua i un complex templari al final d’un gran passeig. Ja que vaig anar amb pressa a la zona, em queda pendent dedicar-hi més temps al temple i al passeig i en quan hagi anat us explicaré què tal ha anat tot, però de moment… us quedeu amb les ganes (tot i que sempre us quedarà algun buscador per veure fotos, jajaja).\nTambé us vull presentar el lloc on estic treballant ara, o com a mínim una part del trajecte que veig desde que surto de la parada de metro fins que arribo a la feina. Pels que us vingui de nou això del treball (ja ho sé que ho he dit com si estigués treballant aquí tota la meva vida, jajajaja), resulta que estic fent de professor d’espanyol a una acadèmia privada que es diu “Casa de Castellano” i que es troba a la parada de Jongak (정각) però de forma il·legal. Tots els carrers que vaig veure no tenen res de particular. La única cosa sorprenent és la enorme quantitat de acadàmies d’espanyol que hi ha en molts pocs blocs de carrer, jo en vaig comptar unes tres i després he anat descobrint més gràcies a amics coreans d’intercanvi d’espanyol. Si algú vé a Seoul i vol treballar de professor d’espanyol, jo miraria primer aquesta zona.\nDos imatges que mostren un dels carrers comercials de Jongak, amb tot de restaurants.\nTot i els grans edificis d’oficines, també es poden trobar llocs amb encant allunyats de la modernitat.\nSi alguna cosa he descobert és que als coreans els agrada molt jugar, encara que sigui a rul·letes per guanyar “saltxitxes”, jajaja.\nFinalment, l’última parada del nostre particular “tour” és Yangjae (양제). Bàsicament són edificis d’oficines alts i només en destacaría que si hi aneu pel matí acostumen a haver senyores grans que regalen mocadors perfumats amb el lema “Déu ets tú”, jajajaja. Suposo que us podéu imaginar la temàtica dels mocadors ¿no?… De fet el motiu de que anés a aquesta parada és que vaig quedar amb la meva amiga Jiae, pero em vaig equivocar de parada… ejem ejem… menys “cachondeo” eh! Que per portar un més i mig és la primera vegada que em passa, jajaja.\nEl més destacable que vaig veure a Yangjae va ser una pedra que et trobés just al sortir del metro. ”\nEn fi, una abraçada enorme a tots!\nEns veiem al proper post !\n← Cocinando un pedacito de “Bundang”\n¡Felicidades! (생일축하해!) →


AVIS LEGAL | Misitio\nEn compliment amb el deure d'informació que disposa la Llei 34/2002 de Serveis de la Societat de la Informació i el Comerç Electrònic (LSSI-CE) de 11 de juliol, es faciliten a continuació les següents dades d'informació general d'aquest lloc web.\nC/Passeig Narcís Monturiol 8,\nFornells de la Selva, 17458, Girona\nL'objecte de les presents Condicions Generals d'Ús (en endavant Condicions) és regular l'accés i la utilització del Lloc Web. A l'efecte de les presents Condicions s'entendrà com a lloc web:\nCan Biel es reserva la facultat de modificar, en qualsevol moment, i sense avís previ, la presentació i configuració del Lloc Web i dels Continguts i Serveis que en ell poguessin estar incorporats. L'Usuari reconeix i accepta que en qualsevol moment Can Biel pugui interrompre, desactivar i / o cancel·lar qualsevol d'aquests elements que s'integren en el Lloc Web o l'accés als mateixos.\nL'accés, la navegació i ús del Lloc Web, així com pels espais habilitats per interactuar entre els usuaris, i l'Usuari i Can Biel , com els comentaris i / o espais de blogging, confereix la condició d'Usuari, de manera que s'accepten , des que s'inicia la navegació pel lloc web, totes les Condicions aquí establertes, així com les seves ulteriors modificacions, sense perjudici de l'aplicació de la corresponent normativa legal d'obligat compliment segons el cas. Donada la rellevància de l'anterior, es recomana a l'Usuari llegir-les cada vegada que visiti el Lloc Web.\nEl lloc web de Can Biel proporciona gran diversitat d'informació, serveis i dades. L'Usuari assumeix la seva responsabilitat per fer un ús correcte del Lloc Web. Aquesta responsabilitat s'estendrà a:\nUn ús de la informació, Continguts i / o Serveis i dades ofertes per Can Biel sense que sigui contrari al que disposa per les presents Condicions, la Llei, la moral o l'ordre públic, o que de qualsevol altre forma pugui suposar lesió dels drets de tercers o de la mateixa funcionament del Lloc Web.\nLa veracitat i licitud de les informacions aportades per l'usuari en els formularis facilitats per Can Biel per a l'accés a certs continguts o serveis oferts pel lloc web. En tot cas, l'Usuari notificar de forma immediata a Can Biel sobre qualsevol fet que permeti l'ús indegut de la informació registrada en aquests formularis, com ara, però no només, el robatori, pèrdua, o l'accés no autoritzat a identificadors i / o contrasenyes, per tal de procedir a la seva immediata cancel·lació.\nCan Biel es reserva el dret de retirar tots aquells comentaris i aportacions que vulnerin la llei, el respecte a la dignitat de la persona, que siguin discriminatoris, xenòfobs, racistes, pornogràfics, spamming, que atemptin contra la joventut o la infància, l'ordre o la seguretat pública o que, al seu parer, no resultessin adequats per a la seva publicació.\nEn qualsevol cas, Can Biel no serà responsable de les opinions expressades pels Usuaris a través de comentaris o altres eines de blogging o de participació que hi pugui haver.\nEl fet d'accedir a aquest Lloc Web no suposa establir cap tipus de relació de caràcter comercial entre Can Biel i l'Usuari.\nL'usuari declara ser major d'edat i disposar de la capacitat jurídica suficient per vincular-se per les presents Condicions. Per tant, aquest Lloc Web de Can Biel no es dirigeix a menors d'edat. Can Biel declina qualsevol responsabilitat per l'incompliment d'aquest requisit.\nEl lloc web està dirigit principalment a Usuaris residents a Espanya . Can Biel no assegura que el lloc web compleixi amb legislacions d'altres països, ja sigui total o parcialment. Si l'Usuari resideix o té el seu domiciliat en un altre lloc i decideix accedir i / o navegar en el Lloc Web ho farà sota la seva pròpia responsabilitat, s'ha d'assegurar que tal accés i navegació compleix amb la legislació local que li és aplicable, no assumint Can Biel responsabilitat que es pugui derivar d'aquest accés.\nCan Biel no garanteix la continuïtat, disponibilitat i utilitat del Lloc Web, ni dels Continguts o Serveis. Can Biel farà tot el possible pel bon funcionament del Lloc Web, però, no es responsabilitza ni garanteix que l'accés a aquest Lloc Web no fos cas ininterromput o que estigui lliure d'error.\nTampoc es responsabilitza o garanteix que el contingut o programari a què pugui accedir-se a través d'aquest lloc web, estigui lliure d'error o causi un dany a el sistema informàtic (programari i maquinari) de l'Usuari. En cap cas Can Biel serà responsable per les pèrdues, danys o perjudicis de qualsevol tipus que sorgeixin per l'accés, navegació i l'ús del Lloc Web, incloent, però no limitant-se, als ocasionats als sistemes informàtics o els provocats per la introducció de virus.\nCan Biel tampoc es fa responsable dels danys que poguessin ocasionar-se als usuaris per un ús inadequat d'aquest Lloc Web. En particular, no es fa responsable de cap manera de les caigudes, interrupcions, falta o defecte de les telecomunicacions que poguessin ocórrer.\nTots els drets reservats. En virtut del que disposa la Llei de Propietat Intel·lectual, queden expressament prohibides la reproducció, la distribució i la comunicació pública, inclosa la seva modalitat de posada a disposició, de la totalitat o part dels continguts d'aquesta pàgina web, amb fins comercials, en qualsevol suport i per qualsevol mitjà tècnic, sense l'autorització de Can Biel .\nL'Usuari es compromet a respectar els drets de propietat intel·lectual i industrial de Can Biel . Podrà visualitzar els elements del Lloc Web o fins i tot imprimir-los, copiar-los i emmagatzemar-los al disc dur del seu ordinador o en qualsevol altre suport físic sempre que sigui, exclusivament, per al seu ús personal. L'Usuari, però, no podrà suprimir, alterar, o manipular qualsevol dispositiu de protecció o sistema de seguretat que estigués instal·lat en el Lloc Web.\nEn cas que l'Usuari o tercer consideri que qualsevol dels continguts del Lloc Web suposi una violació dels drets de protecció de la propietat intel·lectual, haurà de comunicar immediatament a Can Biel\nCan Biel es reserva la facultat de presentar les accions civils o penals que consideri necessàries per a la utilització indeguda del Lloc Web i Continguts, o per l'incompliment de les presents Condicions.\nLa relació entre l'Usuari i Can Biel es regirà per la normativa vigent i d'aplicació en el territori espanyol. De sorgir qualsevol controvèrsia en relació amb la interpretació i / o a l'aplicació d'aquestes Condicions les parts sotmetran els seus conflictes a la jurisdicció ordinària sotmetent-se als jutges i tribunals que corresponguin conforme a dret.


Associació d'Amics del Camí de Sant Jaume de Cervera i la Segarra - Visites mes de novembre 2010\nVa ser una agradable sorpresa poder gaudir d'una estada tant agradable durant el meu pas per Cervera perquè hem vareu fer sentir com una de vosaltres. Us vaig prometre que us enviaria unes fotografies del meu pas per la vostra terra, la Ribera d'Ondara i com no, dels meravellosos paisatges per la Segarra.\nCom us vaig dir, tenia moltes ganes de fer el Camí de Sant Jaume per etapes i durant els fins de setmana. Encara que visc a Barcelona i i he fet complerts el Camí Francès,des de Roncesvalles, el Camí del Nord o de la Costa des de Donostia, la Via de la Plata des de Sevilla enllaçant amb el Sanabres per Ourense y el Primitiu des de Oviedo, hem quedava el de casa nostre, que per cert m'està sorprenent moltíssim per la varietat de paisatges i com no, de la gent tant agradable que hem vaig trobant per el camí. Un fort petó i abraçada, Bon Camí!\n« Visites mes d'octubre 2010 » La Setmana Santa i els Pelegrins


Mont-roig aprova un pressupost de 27 milions d’euros per al 2020 | Diari de Tarragona\nMont-roig aprova un pressupost de 27 milions d’euros per al 2020\nLa inversió prevista suposa un important increment respecte a l'any anterior i se situa en 2,4 milions d'euros, destacant l'aposta per la transició energètica i la finalització del projecte del Pla de Barris\n21 de Febrero de 2020 - 19:14 hs\nL'Ajuntament de Mont-roig del Camp ha aprovat aquest divendres 21 de febrer, en sessió plenària extraordinària, el pressupost municipal per a l'exercici del 2020.\nEl pressupost consolidat, incorporant els comptes del mateix Ajuntament i les Entitats Públiques Empresarials Nostreserveis i Nostraigua, ascendeix als 27,07 milions d'euros.\nMoment de l'aprovació dels pressupostos de Mont-roig del Camp. FOTO: Aj. Mont-roig\nAmb relació als comptes només de l'Ajuntament, aquests són de 23,64 milions d'euros, el que suposa un 15% més que l'any passat. Pel que fa a les inversions aquestes se situen en 2,4 milions d'euros, set vegades més que les inversions de l'últim exercici.\nEls comptes s'han aprovat amb els vots a favor de l'equip de govern (PSC i Impulso Montroig Miami) i Ciutadans, l'abstenció d'ERC-MES-AM i Ara Verds per Més i els vots en contra de Junts per Mont-roig-Miami.\nDestaca d'aquest pressupost que es posa fil a l'agulla en el compliment del Pla Estratègic de Municipi 2020-2030. Amb aquests comptes, i amb els recursos humans propis de l'Ajuntament, s'executaran o es donarà inici a la meitat de les 109 accions previstes en el Pla que es va elaborar amb la participació de la ciutadania i va ser aprovat el passat mandat amb el suport de pràcticament tot el consistori.\nEs tracta d'un pressupost continuista que respon a criteris d'equilibri i compleix totes les exigències legals en matèria d'estabilitat i sostenibilitat financera. Al mateix temps, suposa un increment important en l'apartat d'inversions respecte al pressupost de l'any passat, arribant als 2,4 milions, prop de 7 vegades més que en l'últim exercici i recuperant alhora les dades inversores dels darrers anys abans del descens de l'exercici del 2019.\nAquesta pujada de la inversió prevista és conseqüència en part de l'increment en un 15% dels ingressos per un repunt en les llicències d'obres extraordinàries.\nLes àrees de despesa que s'incrementen més són, sobretot, Pla de Barris, que enceta el seu darrer any amb voluntat d'executar el màxim de projectes pendents; Turisme, Camins i Medi Ambient, i la gestió d'escombraries i neteja viària, coincidint amb la voluntat de millora i renovació del servei.\nEl capítol de personal i el Fons de Contingència (ubicat a Òrgans de Govern) també suposen un increment important per tal de reforçar els recursos humans\nA més, el pressupost contempla una redistribució de despesa social a algunes àrees que absorbiran l'alça de les polítiques de protecció social: es preveu el reforç de personal adscrit a l'àrea de les persones, a la vegada que s'incrementa el finançament de projectes socials en el marc del Pla de Barris.\nLes inversions més importants que contempla el pressupost, una gran part finançades per altres administracions, són la dotació d'autoconsum energètic als edificis municipals mitjançant plaques fotovoltaiques que ascendeix a 994.000 euros, finançats en part per l'IDAE.\nAquesta inversió afavorirà la reducció del consum energètic dels edificis municipals i està previst que en sis anys s'amortitzi la inversió inicial. El pressupost contempla la construcció d'una nova oficina de turisme (308.000 euros), finançada en part pel Ministeri de Turisme; uns nous vestidors i millores a la zona esportiva de Mont-roig (230.000 euros), i les inversions previstes en el marc del Pla de Barris, especialment l'eliminació de barreres arquitectòniques a l'àmbit, la construcció de carrils bici i altres millores que superen els 500.000 euros en el seu conjunt.\nPel que fa al pressupost de les dues entitats públiques municipals, el de Nostreserveis, que és de 4.256.933'88 €, s'incrementa en un 14%, mentre que Nostraigua, xifrat en 3.081.391 € té una davallada del 32%.


Més de 300 rubinenques gaudeixen del primer ball del Dia Internacional de les Dones — Ajuntament de Rubí\nSou a: Inici / Ajuntament / Sala de premsa / Notes de premsa / Més de 300 rubinenques gaudeixen del primer ball del Dia Internacional de les Dones\nMés de 300 rubinenques gaudeixen del primer ball del Dia Internacional de les Dones\nAquest divendres a la nit tindrà lloc una segona convocatòria al Casino amb la participació de 400 dones més de la ciutat\nLes dones assistents, amb l’alcaldessa i les regidores de Polítiques d’Igualtat i de l’Àrea de Serveis a les Persones (foto: Localpres)\nEl Casino ha acollit aquest dijous el primer dels dos balls organitzats per l’Ajuntament de Rubí amb motiu del Dia Internacional de les Dones. Més de 300 rubinenques s’han donat cita a la vetllada, que ha comptat amb l’assistència de l’alcaldessa, Ana María Martínez, la regidora de Polítiques d’Igualtat, Maria Mas, i la regidora de l’Àrea de Serveis a les Persones, Marta García.\nEl ball d’aquest dijous es va convocar després que s’exhaurissin ràpidament les 400 invitacions disponibles per a la trobada que tindrà lloc aquest divendres, també a les 21 h, al Casino. L’alcaldessa ha destacat davant les assistents “la gran demanda d’aquesta activitat, que representa un petit homenatge a totes les dones rubinenques”, així com el paper de la regidoria de Polítiques d’Igualtat en l’organització d’aquesta i altres propostes incloses a la programació del Dia Internacional de les Dones. La màxima responsable municipal també ha volgut agrair públicament la feina desenvolupada pel Servei d’Informació i Atenció a les Dones (SIAD) durant tot l’any, oferint assessorament i suport a les dones de la ciutat.\nLes activitats del Dia Internacional de les Dones continuen durant tot el mes de març de la mà de diferents serveis municipals, entitats i partits polítics. Coincidint amb la commemoració, el consistori convida els rubinencs i rubinenques a compartir als seus perfils d’Instagram fotografies amb aquelles dones que són o han estat importants a la seva vida, emprant l’etiqueta #8MRubi. Les tres millors es publicaran al compte @rubi_ciutat.